【露露通】鈦易搵可征服三班
2024年04月16日 22:00
東網電視
更多新聞短片
相比起其他地方,香港馬會向來保養草地得宜,會方採用草地移欄,以重新養好經踐踏過嘅草地。最近天晴地快,即使馬場有做灑水,但都好快變乾。執筆時,筆者留意到跑完日賽之後,中外疊草地狀況仍然欠佳,本周六將採用C+3賽道,短短一周未必咁快養番好本身已耗損嘅地方,在投注者角度而言,場地狀況固然影響賽事形勢,但更重要嘅係場地同人馬陣上安全息息相關,草地能否負擔到咁頻密嘅賽事,當然值得深究一番。
方嘉柏自收黃智弘為徒後,已將列陣第5場「鈦易搵」交予騎者作在港地標戰首匹參賽馬,差唔多合作咗成年,騎者當然非常了解此駒特性,而「鈦易搵」自升三班後仍未敲響勝鼓,拆組後遇上弱旅,騎者出閘後若可逼起馬匹前速楔好位,可望克服三班。